| ***Apus apus*** |
| --- |
| Juodasis čiurlys (Apus apus)Juodasis čiurlysJuodojo čiurlio čiulbesys |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Čiurliniai paukščiai  *( Apodiformes)* |
| Šeima: | Čiurliniai  *( Apodidae)* |
| Pošeimis: | Apodinae  *( Apodinae)* |
| Triba: | Apodini  *( Apodini)* |
| Gentis: | tikrieji čiurliai  *( Apus)* |
| Rūšis: | Juodasis čiurlys  *( Apus apus)* |

 |
| Binomas |
| ***Apus apus***Linnaeus, 1758 |
| **Sinonimai** |
| * *Cypselus apus*
* *Hirundo apus* Linnaeus, 1758
 |
| **Paplitimas** |
|  |
| Juodojo čiurlio paplitimo arelasJuodųjų čiurlių paplitimo arealas:
     perimvietės
     žiemavietės |

**Juodasis čiurlys**, tradiciškai vadinamas **čiurliu, spariu, sviruliu, štaru** (*Apus apus*) – čiurlinių paukščių (*Apodiformes*) būrio, čiurlinių (*Apodidae*) šeimos paukštis.

Paplitimas
----------

Eurazijoje paplitęs nuo Geltonosios jūros iki Atlanto vandenyno, šiaurinė arealo riba eina Barenco, Baltosios jūrų pakrantėmis, Pečioros, Obės vidurupiais, Jenisiejaus, Lenos aukštupiais, toliau pietuose tęsiasi iki rytinės Kinijos, Hvanghės aukštupio, Himalajų, pietinio Afganistano, Irano, Irako, Mažosios Azijos ir Viduržemio jūros pakrančių. Taip pat gyvena Britų salose, šiaurės vakarų Afrikoje, Viduržemio jūros salose. Žiemoja Pietinėje Afrikoje.

### Lietuvoje

Lietuvoje dažni. Tai migruojanti, plačiai paplitusi ir perinti Lietuvos paukščių rūšis. Aptinkama labai trumpą laiko tarpą – perėti atskrenda gegužės pirmoje pusėje, o dauguma išskrenda rugpjūčio viduryje. Turimais duomenimis ir ekspertiniu vertinimu, Lietuvoje peri 50 000–100 000 juodojo čiurlio porų.

Morfologija
-----------

Aukštai skraidydami, kūno forma ir skraidymo viražais panašūs į Lietuvoje gyvenančias kregždžių (*Hirundinidae*) šeimos paukščius, nors joms ir negiminingi.

Kūno ilgis 16-1000 cm, atstumas tarp išskleistų abiejų sparnų galų 38-48 cm, svoris 35-56 g. 
Kūnas beveik vienspalvis, tamsus, juodai rudas, balsva gerkle, ilgais ir siaurais pjautuvo formos sparnais. Kojų visi 4 pirštai nukreipti į priekį, turi stiprius riestus nagus, pritaikytus kabintis už stačių sienų, bet netinka vaikščioti žeme. Čiurlio kaklas trumpas. Akys gana didelės, o jų rainelė tamsiai ruda. Snapas mažytis, tačiau žiotys labai plačios. 

Jaunikliai nežymiai šviesesni už tėvus, jų plunksninis apdaras tamsiai pilkšvas.

Gyvenimo būdas
--------------

Minta smulkučiais vabzdžiais, kuriuos gaudo ore labai greitai skraidydami. Didžiąją laiko dalį praleidžia skraidydami, per parą čiurlys tupi tik apie 2 valandas. Iki šiol gajus mitas, kad „tai vienintelis Lietuvoje paukštis, kuris visiškai negali pakilti nei nuo žemės, nei nuo vandens – jo kojos nepritaikytos pakankamai stipriam atsispyrimui, kurio reikia, norint pakilti. Tik pasilypėjęs ant medžio, nuo stogo ar iš lizdo čiurlys pradeda skristi". Patekę ant žemės sveiki čiurliai lengvai pakyla tiek nuo plikos žemės (tako ir pan.), tiek ir nuo vejos. Skleidžia garsą „svyrr-svyrr-svyrr".

Gyvena ir didelių, ir mažų miestų tiek senuose, tiek naujuose kvartaluose, gyvenvietėse, miesteliuose, kaimuose, miškuose, kur yra senų drevėtų pušų. Kiek rečiau aptinkami nuo gyvenviečių nutolusiose atvirose miškingų ar pelkėtų vietovių atvirose erdvėse. 

Monogamai - porą sudaro visam gyvenimui. Paprastai laikosi būreliais, o rečiau pavienėmis poromis. Peri dažniausiai bent kelios poros vienoje vietoje, bet neretai sudaro gana dideles kolonijas – viename pastate gali perėti keliasdešimt ar net keli šimtai juodųjų čiurlių porų.

Skraidydami lizdui krauti renka vėjo nešamas plunksnas, plaušus, pakulas, vatą, pūkus, plaukus bei smulkius šapelius. Sugauna netgi smulkiausias vėjo nešamas daleles, jas suklijuoja seilėmis. Lizdas sukamas 6-30 metrų aukštyje, labai primityvus - tai negili, 8–10 cm skersmens duobutė aukštų mūrinių ar gelžbetoninių pastatų plyšiuose, įvairiose nišose, inkiluose, rečiau – aukštai esančiuose uoksuose, drevėse. Seniau, iki Lietuvos urbanizacijos, daugiau čiurlių perėdavo pušų uoksuose ir drevėse. 

Birželio pradžioje deda 2, rečiau 1 ar 3 baltus 3,5 g kiaušinius. Peri abu poros nariai 18–20 dienų. Esant drėgnam nepalankiam orui gali liautis perėję ir išmesti kiaušinius. Jaunikliai išsirita pliki ir akli. Jei vasarą staiga atvėsta orai, juodieji čiurliai pasitraukia į pietesnius regionus, o be maisto ir šilumos palikti jaunikliai išgyvena keletą ar daugiau dienų. Taip palikti kitų rūšių paukščių jaunikliai žūtų per keletą valandų. Juodojo čiurlio jaunikliai lizdą palieka po 40–50 dienų. Iš lizdų išskridusių jauniklių tėvai nebemaitina. Užaugę jaunikliai iš lizdavietės krinta žemyn, išskleidžia sparnus ir nuskrenda. Į lizdą jaunikliai grįš tik nakvynei. Abiejų lyčių jaunikliai lytiškai subręsta budami 3-4 metų amžiaus, o ilgiausiai šie paukščiai išgyvena iki 21,1 metų.

### Skraidymo rekordai

Juodieji čiurliai yra puikiai prisitaikę gyventi skrydyje, didžiąją gyvenimo dalį praleidžia ore - tiek maitinasi, tiek renka lizdui medžiagą. Jie niekada nenusileidžia ant žemės. Juodieji čiurliai be nutūpimo ore išbūna 10 mėnesių, tai rekordiškai ilgiausiasias laikas tarp visų paukščių rūšių. Eurazijoje šie paukščiai tik pėrėdami dviem mėnesiams nusileidžia į lizdus. O kada išskrenda žiemoti į Centrinę ir Pietų Afriką, nenutupia tol, kol sugrįžta į peravietes, esančias Eurazijoje. Kai kurie individai trumpam nutupia nakčiai pailsėti, bet kiti paprastai niekada nenusileidžia neperėjimo, klajonių metu. Nėra galutinių įrodymų, bet manoma, kad juodieji čiurliai netgi miega skrisdami – kiekvieną dieną sutemus ar auštant pakyla į 2-3 km aukštį ir suka ore ratus pamažu leisdamiesi.

2020 m. duomenimis, juodieji čiurliai oficialiai yra pripažinti tarp visų paukščių rūšių kaip greičiausi pasaulyje skrajūnai pagal horizontalų skrydį, jie išvysto 31 m/s arba 111,6 km/val. greitį. Galimai dar greitesni pasaulyje yra baltagurkliai hirundapai (*Hirundapus caudacutus*), kurių greitis horizontalioje padėtyje, kaip manoma, 47 m/s arba 169 km/val. bet moksliškai kol kas iki šiol neįrodyta.

Juodieji čiurliai skrenda periodiškai tankiai plasnodami sparnais, o po to ilgokai sklęsdami. Norėdami atsigerti, juodieji čiurliai sklendžia prie pat vandens ir, snapu braukdami jo paviršių, pasemia gurkšnį vandens. Nuo perėjimo vietų gali nuskristi toli.

Galerija
--------

* Juodieji čiurliai skrydyje (Mazovijos Tomašuvas, Lenkija)
* Juodųjų čiurlių būrelis skrydyjeJuodųjų čiurlių būrelis skrydyje
* Juodųjų čiurlių būrelis skrydyjeJuodųjų čiurlių būrelis skrydyje
* Juodojo čiurlio polėkis (morfologinis piešinys)Juodojo čiurlio polėkis (morfologinis piešinys)
* Suaugusio „portretas"Suaugusio „portretas"
* Juodasis čiurlys skrydyje virš Barselonos (Katalonija)Juodasis čiurlys skrydyje virš Barselonos (Katalonija)
* Juodasis čiurlys, kuomet artinasi prie lizdoJuodasis čiurlys, kuomet artinasi prie lizdo
* Juodasis čiurlys leidžiasi į lizdąJuodasis čiurlys leidžiasi į lizdą
* Juodasis čiurlys prie inkiloJuodasis čiurlys prie inkilo
* KiaušiniaiKiaušiniai
* JauniklisJauniklis
* Jaunas juodasis čiurlys rankojeJaunas juodasis čiurlys rankoje

Šaltiniai
---------

1. ↑   „IUCN Red List - Apus apus". IUCN Red list. Nuoroda tikrinta 2016-10-01.
2. ↑  Jusys, V. Karalius, S. Raudonikis, L. *Lietuvos paukščių pažinimo vadovas*. Lietuvos ornitologų draugija, 2020, p. 170
3. ↑  commonswift.org / The Common Swift
4. ↑  rspb.org.uk / Swift
5. ↑  birdsofbritain.co.uk / Swift Archyvuota kopija 2021-01-27 iš Wayback Machine projekto.
6. ↑  kamanos.lt / 2016 metų paukštis – juodasis čiurlys | 2016.06.16
7. ↑  „Lietuvos fauna": Paukščiai 2. Vilnius, „Mokslas", 1991 m.
8. ↑  oiseaux-birds.com / Common Swift
9. ↑  senescence.info / An Age entry for *Apus apus*
10. ↑  cell.com / Annual 10-Month Aerial Life Phase in the Common Swift *Apus apus*. Anders Hedenström, Gabriel Norevik, Kajsa Warfvinge, Arne Andersson, Johan Bäckman, Susanne Åkesson | Report| Volume 26, ISSUE 22, P3066-3070, November 21, 2016 | Published: October 27, 2016
11. ↑  newscientist.com / Swifts break record by staying aloft for 10 months at a time. By Andy Coghlan | 27 October 2016
12. ↑  sci-news.com / Common Swifts Can Stay Ten Months in Air without Landing, Claim Ornithologists | Oct 31, 2016]
13. ↑  bbc.co.uk / Supercharged swifts take flight speed record. By Jody Bourton | 2 March 2010
14. ↑  newscientist.com / Speedy bat flies at 160km/h, smashing bird speed record; By Julianna Photopoulos | 9 November 2016
15. ↑  audubon.org / The Common Swift Is No Longer the Fastest-Flying Animal. By Mike VanHelder | November 21, 2016

Nuorodos
--------

* nationalgeographic.com / These Birds Can Fly Almost Ten Months Without Landing. By Ed Yong | PUBLISHED October 27, 2016
* birdsoftheworld.org/ Common Swift

|  |  |
| --- | --- |
|  | **Vikiteka: Juodasis čiurlys** – vaizdinė ir garsinė medžiaga  |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPaukščiai |
| --- |
|  |
| Anatomija | 

Kiaušinis • 
Pastaibis • 
Pasturgalinė liauka • 
Plunksna • 
Apdaras • 
Regėjimas • 
Skrydis • 
Snapas • 
Sparnas • 
Šėrimasis
 |
|  |
| Evoliucija | 

Paukščių kilmė • 
Archeopteriksas • 
Enantiornithes • 
Hesperornithes • 
Hibridizacija • 
Vėlyvojo kvartero priešistoriniai paukščiai • 
Fosilijos  • 
Jūriniai paukščiai • 
Vandens paukščiai • 
Išnykę paukščiai • 
Neskraidantys paukščiai • 
Šiuolaikiniai paukščiai
 |
|  |
| **Elgsena** | 

Giedojimas • 
Intelektas • 
Kolonijos • 
Migracija • 
Perėjimas (inkubacija) • 
Lizdinis parazitizmas • 
Lizdas • 
Drevė • 
Uoksas
 |
|  |
| **Paukščių būriai** | 

Audrašaukliniai • 
Čiurliniai • 
Eininiai • 
Flaminginiai • 
Gandriniai • 
Gegutiniai • 
Geniniai • 
Gerviniai • 
Hoacininiai • 
Irklakojiniai • 
Karveliniai • 
Kazuariniai • 
Kiviniai • 
Kraginiai • 
Lėliniai • 
Nandiniai • 
Nariniai • 
Naujojo pasaulio grifai • 
Papūginiai • 
Pelėdiniai • 
Peliniai • 
Pingvinai • 
Ragasnapiniai • 
Sakaliniai • 
Sėjikiniai • 
Smiltvištiniai • 
Strutiniai • 
Tinaminiai • 
Trogoniniai • 
Vanaginiai • 
Vištiniai • 
Žalvarniniai • 
Žąsiniai • 
Žakamariniai • 
Žvirbliniai • 
 |
|  |
| **Sąrašai** | 

Būriai ir šeimos • 
Paukščiai pagal didžiausią išskleistų sparnų tarpugalį • 
Pasaulio stambiausi paukščiai • 
Plėšrieji paukščiai • 
Pasaulio stambiausi plėšrieji paukščiai • 
Pasaulio smulkiausi plėšrieji paukščiai • 
Lietuvos paukščiai • 
Lietuvos žvirbliniai paukščiai • 
Lietuvos plėšrieji paukščiai • 
Lietuviškas paukščių vardynas
 |
|  |
| **Paukščiai ir žmogus** | 

Ornitologija • 
Paukščių apsauga • 
Paukščių žiedavimas • 
Paukščių kolekcijos • 
Paukščių stebėjimas • 
Paukščių maitinimas • 
Dirbtinis lizdas • 
Inkilas • 
Lesykla • 
Avikultūra • 
Lietuvos ornitologų draugija • 
Lietuvos ornitofaunistinė komisija
 |
|  |
| VIKISRITIS· Kategorija |

 |